मिथिनो मोन्नाय बायदिब्ला, ग ‘साइगाव महकुमानि सिङाव थानाय ग ‘साइगाव फरायसालिमानि इंराजि बिफाननि गाहाइ बिबुंगोरा जयनाल आबेदिन बिथाङा मुङावसो सोलोंथायगुरु, नाथाय मोनसे भाइरेल अडिय ‘आव फरायसुलिखौ गोसो फुस्लायनानै आथोनारि सोमोन्दो लाखिनो नाजायनाय मुगैथाव बुंनाय रावआ बिनि गुबै महर-मुस्रिखौ सोराङाव बेरखांहोदों। मख ‘नो गोनांदि, ग ‘साइगाव फरायसालिमानि सेथि सेमिस्ताराव फरायफुबाय थानाय सासे समाइना फरायसुलिखौ अगेन आखुनि बिबुंगोरा जयनाल आबेदिनआ रांनि सोलाय आथोनारि सोमोन्दो लाखिनो नाजानाय मोनसे भाइरेल अडिय ‘आ ग ‘साइगाव फरायसालिमाजों लोगोसे दुलाराय ओनसोलखौ लाजिनांथाव खालामदों। दिनै ग ‘साइगाव फरायसालिमानि गासैबो फरायसुला-फरायसुलिफोरा खौसे जानानै बिबुंगोरा जयनाल आबेदिननि हेंथायै गोख्रों सोमावसारो। फरायसाफोरा खुद्रिखांनानै अगेन आखुनि बिबुंगोरा जयनाल आबेदिनखौ थाबैनो फरायसालिमानिफ्राय होखारनांगौ आरो पुलिस बिफानखौ गोख्रै राहा लानो खावलायदों।